Rik Peri odustao od trke za Belu kuću
Trka za republikansku predsedničku nominaciju u SAD je dobila novi obrt – guverner Teksasa, Rik Peri, je saopštio da prekida kampanju.
Predizborne ankete su pokazale da je Peri poslednji od pet pretendenata u Južnoj Karolini, državi u kojoj je mesecima vodio kampanju. Shodno tome, on je danas prekinuo kampanju. „.“ Peri je rekao da je Gingrič, bivši predsednik Predstavničkog doma, „u stanju da pridobije konzervativce“ koji žele da smene predsednika Baraka Obamu, demokratu, na nacionalnim izborima u novembru. Nekoliko sati pre nego što je Peri odustao od trke, zvaničnici Republikanske stranke u Ajovi su saopštili da je treći pretendent, , bivši senator iz Pensilvanije, osvojio najviše glasova na stranačkim skupovima 3. januara u toj državi, a ne Romni. Republikanski zvaničnici u Ajovi su prethodno saopštili da je Romni pobedio na tim skupovima sa osam glasova više od Santoruma, koji je bio drugi. Ali posle overe glasova, partijski zvaničnici su danas objavili da je Santorum dobio 34 glasa više od Romnija. Bez obzira na to, Peri je istakao da je uveren da je Gingrič osoba koja će najbolje sprovesti svoju misiju. „.“ Ankete u Južnoj Karolini pokazuju da Gingrič brzo pristiže Romnija, bez obzira što brojni politički analitičari u Sjedinjenim Državama već vide Romnija kao konačnog stranačkog pobednika. Peri je u jednom trenutku, ubrzo po ulasku u nadmetanje prošlog avgusta, predvodio trku za republikansku nominaciju. Međutim, on je pravio velike greške u debatama sa ostalim republikanskim pretendentima, a u jednoj od njih čak nije uspeo da se priseti koje bi tri federalne agencije hteo da ukine.